חוק עסקאות גופים ציבוריים (תיקון מס' 11), התשע"ו-2016
הצעת חוק פרטית, הכנסת ה-20
פורסם: ספר החוקים, חוברת 2580, עמ' 1230, 2016-08-16T00:00:00+03:00
חוק עסקאות גופים ציבוריים (תיקון מס' 11), התשע"ו-2016
 קובע שספק המועמד להתקשרות עם גוף ציבורי יחויב להצהיר, אם הוא מעסיק יותר מ-25 עובדים, על קיום חובותיו לפי סעיף 9 לחוק שוויון זכויות לאנשים עם מוגבלות התשנ"ח–1998, הקובע, בין היתר, חובות לפעול למען ייצוגם של אנשים עם מוגבלות, לרבות ביצוע ההתאמות הנדרשות לשם כך. עוד נקבע, כי ספק המעסיק למעלה מ-100 עובדים יצטרך בנוסף לפנות למשרד העבודה, הרווחה והשירותים החברתיים, לצורך בחינת יישום חובותיו הקבועות, וכן להצהיר על מחוייבותו לפנות כאמור. אם התחייב לפעול כך בעבר יחויב להצהיר כי אכן פנה כנדרש ופעל ליישום ההנחיות. בנוסף נקבע, כי מנכ"ל משרד העבודה, הרווחה והשירותים החברתיים יפרסם באתר האינטרנט שלו, רשימה של ספקים שפנו כאמור לעיל וכי שר העבודה ידווח לוועדת החוקה, חוק ומשפט על הפניות שהתקבלו, כאמור.